কুয়াপি
কুয়াপি (ফিনীয় উচ্চারণ: [ˈku̯ɑpːi]) ফিনল্যান্ডের আইসালমিতে অবস্থিত একটি রেস্তোরাঁ। গিনেস বিশ্ব রেকর্ড অনুয়ায়ী এটি বিশ্বের সবচেয়ে ছোট রেস্তোরাঁ। এটির আয়তন মাত্র ৮ বর্গ মিটার, যার মধ্যে ঘরের মেঝে মাত্র ৩.৬ বর্গ মিটার। রেস্তোরাঁটি ১৯০৭ সালে ভিআর গ্রুপ ট্র্যাক পরিদর্শকদের বিশ্রামের জন্য একটি কেবিন হিসাবে খোলা হয়েছিল এবং পরে এটি ট্র্যাক থেকে সরিয়ে তার বর্তমান জায়গায় নিয়ে আসা হয়। দীর্ঘদিন এটি করকি নামে পরিচিত ছিল।